Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetukseksi eläinperäisiä elintarvikkeita koskevista erityisistä hygieniasäännöistä komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2004/0344 lopull. - COD 2000/0179 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI eläinperäisiä elintarvikkeita koskevista erityisistä hygieniasäännöistä KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2000/0179 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI eläinperäisiä elintarvikkeita koskevista erityisistä hygieniasäännöistä 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Taustaa Komissio antoi ehdotuksen [1] // 14.07.2000 [1] EYVL C 365 E, 19.12.2000, s. 58. Euroopan talous- ja sosiaalikomitea antoi lausuntonsa [2] // 28.03.2001 [2] EYVL C 155, 29.5.2001, s. 39. Euroopan parlamentti antoi lausuntonsa [3] ensimmäisessä käsittelyssä // 15.05.2002 [3] EUVL C 180 E, 31.7.2003, s. 288. Muutettu ehdotus annettiin // 27.01.2003 Asiasta päästiin poliittiseen yhteisymmärrykseen neuvostossa // 16.12.2002 Yhteinen kanta [4] vahvistettiin // 27.10.2003 [4] EUVL C 48 E, 24.2.2004, s. 23. Parlamentti hyväksyi suosituksen toisessa käsittelyssä // 30.03.2004 3. Ehdotuksen tavoite Kyse on toisesta ehdotuksesta viiden ehdotuksen paketissa, jolla kodifioidaan ja ajantasaistetaan voimassa olevat yhteisön elintarvikehygieniasäännöt. Ehdotuksen tarkoituksena on laatia uudelleen eläinperäisiä elintarvikkeita koskevat yhteisön hygieniasäännöt. Ehdotus sisältää ihmisravinnoksi tarkoitettuja lihaa ja lihatuotteita, kalatuotteita, simpukoita, maitoa ja maitotuotteita, munia ja munatuotteita sekä näiden sivutuotteita koskevia sääntöjä. Päätarkoituksena on yksinkertaistaa nykyisiä sääntöjä. 4. Komission kanta Euroopan parlamentin tekemiin tarkistuksiin Euroopan parlamentille toimitettiin muutettu kompromissipaketti neuvoston suostumuksella. Komissio voi hyväksyä kompromissiehdotuksen, koska parlamentin hyväksymät tarkistukset heijastavat kolmen toimielimen välillä syntynyttä kompromissiratkaisua. Kompromissipaketti sisältää seuraavat tarkistukset: * Tarkistuksessa 9 (johdanto-osan 19 kappale) korostetaan, että komission on koordinoitava menettelyä, jonka perusteella jäsenvaltiot voivat poiketa hygieniasäännöistä ottaakseen huomioon sellaisten elinkeinonharjoittajien tarpeet, jotka käyttävät elintarvikkeiden valmistuksessa perinteisiä menetelmiä. * Tarkistus 10 on toimituksellinen tarkistus, joka koskee komission mahdollisuutta muuttaa liitteitä komitologiamenettelyn kautta. Tarkistus ei vaikuta komission valtuuksiin käyttää komitologiamenettelyä. * Tarkistus 11 on toimituksellinen tarkistus, joka selkeyttää metsästäjien velvoitteita elintarviketurvallisuuden osalta. 5. Päätelmät Perustamissopimuksen 250 artiklan 2 kohdan mukaisesti komissio muuttaa ehdotuksensa edellä esitetyllä tavalla.